Unionin yleisen tuomioistuimen presidentin määräys 8.5.2024 – Lattanzio KIBS ym. v. komissio
(Asia T-113/24 R)
Väliaikainen oikeussuoja – Julkiset hankinnat – Hankintamenettelyjen sekä Euroopan unionin yleisestä talousarviosta ja EKR:stä rahoitettujen avustusten ulkopuolelle sulkeminen – Täytäntöönpanon lykkäämistä koskeva hakemus – Kiireellisyysedellytys ei täyty
Oikeudenkäyntikieli: englanti
Asianosaiset
Kantajat: Lattanzio KIBS SpA (Milano, Italia), CY ja CV (edustajat: asianajajat B. O’Connor ja M. Hommé)
Vastaaja: Euroopan komissio (asiamiehet: P. Rossi, F. Behre ja F. Moro)
Oikeudenkäynnin kohde
Kantajat vaativat SEUT 278 ja SEUT 279 artiklaan perustuvalla kanteellaan Euroopan komission 13.12.2023 tekemän sen päätöksen täytäntöönpanon lykkäämistä, jolla Lattanzio KIBS:ltä on evätty mahdollisuus osallistua hankintamenettelyihin, joita säännellään unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annetulla Euroopan parlamentin ja neuvoston asetuksella (EU, Euratom) 2018/1046 (EUVL 2018, L 193, s. 1) ja yhdenteentoista Euroopan kehitysrahastoon sovellettavasta varainhoitoasetuksesta ja asetuksen (EU) 2015/323 kumoamisesta 26.11.2018 annetulla neuvoston asetuksella (EU) 2018/1877 (EUVL 2018, L 307, s. 1), tai se on suljettu pois kyseisiin asetuksiin kuuluvien rahastojen hallinnointia koskevasta valintamenettelystä.
Määräysosa
Välitoimihakemus hylätään.
Oikeudenkäyntikuluista päätetään myöhemmin.
____________